stanford-oval/wikipedia huggingface dataset:
גביע הקונפדרציות 2009
הטורניר

שמונה הנבחרות המשתתפות הוגרלו לשני בתים בני ארבע נבחרות כל אחד. שתי הנבחרות שסיימו ראשונות בכל בית עלו לשלב חצי הגמר. המנצחות של חצאי הגמר עלו למשחק הגמר, בעוד שהמפסידות שלהם התמודדו ביניהן על המקום השלישי.
הטורניר > שלב הבתים > בית א'

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  ספרד | 9 | 3 | 3 | 0 | 0 | 8 | 0 | 8 |
|  דרום אפריקה | 4 | 3 | 1 | 1 | 1 | 2 | 2 | 0 |
|  עיראק | 2 | 3 | 0 | 2 | 1 | 0 | 1 | -1 |
|  ניו זילנד | 1 | 3 | 0 | 1 | 2 | 0 | 7 | -7 |
| 0 | 1 | 2 |
| --- | --- | --- |
|  דרום אפריקה | 0 – 0 | עיראק   |
|  ניו זילנד | 0 – 5 | ספרד   |
|  ספרד | 1 – 0 | עיראק   |
|  דרום אפריקה | 2 – 0 | ניו זילנד   |
|  עיראק | 0 – 0 | ניו זילנד   |
|  ספרד | 2 – 0 | דרום אפריקה   |
הטורניר > שלב הבתים > בית ב'

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  ברזיל | 9 | 3 | 3 | 0 | 0 | 10 | 3 | 7 |
|  ארצות הברית | 3 | 3 | 1 | 0 | 2 | 4 | 6 | -2 |
|  איטליה | 3 | 3 | 1 | 0 | 2 | 3 | 5 | -2 |
|  מצרים | 3 | 3 | 1 | 0 | 2 | 4 | 7 | -3 |
| 0 | 1 | 2 |
| --- | --- | --- |
|  ברזיל | 4 – 3 | מצרים   |
|  ארצות הברית | 1 – 3 | איטליה   |
|  ארצות הברית | 0 – 3 | ברזיל   |
|  איטליה | 0 – 1 | מצרים   |
|  איטליה | 0 – 3 | ברזיל   |
|  ארצות הברית | 3 – 0 | מצרים   |
הטורניר > שלבי הנוקאאוט > חצי הגמר

| 0 | 1 | 2 | 3 | 4 |
| --- | --- | --- | --- | --- |
| 24 ביוני 2009 |  ספרד | 0–2 |  ארצות הברית | אצטדיון פרי סטייט, בלומפונטיין |
| 24 ביוני 2009 |  | (סיקור) | ג'וזי אלטידור  27'   קלינט דמפסי  74' | אצטדיון פרי סטייט, בלומפונטיין |
| 0 | 1 | 2 | 3 | 4 |
| --- | --- | --- | --- | --- |
| 25 ביוני 2009 |  ברזיל | 1–0 |  דרום אפריקה | אצטדיון אליס פארק, יוהנסבורג |
| 25 ביוני 2009 | דניאל אלבס  88' | (סיקור) |  | אצטדיון אליס פארק, יוהנסבורג |
הטורניר > שלבי הנוקאאוט > משחק על מקום שלישי

| 0 | 1 | 2 | 3 | 4 |
| --- | --- | --- | --- | --- |
| 28 ביוני 2009 |  ספרד | 3–2 |  דרום אפריקה | אצטדיון רויאל בפוקנג, רוסטנברג |
| 28 ביוני 2009 | דניאל גוויסה  88', 89'   צ'אבי אלונסו  106' | (סיקור) | קטלגו אמפלה  73', 90+3' | אצטדיון רויאל בפוקנג, רוסטנברג |
הטורניר > שלבי הנוקאאוט > הגמר

| 0 | 1 | 2 | 3 | 4 |
| --- | --- | --- | --- | --- |
| 28 ביוני 2009 |  ארצות הברית | 2–3 |  ברזיל | אצטדיון אליס פארק, יוהנסבורג |
| 28 ביוני 2009 | קלינט דמפסי  10'   לנדון דונובן  27' | (סיקור) | לואיס פביאנו  46', 74'   לוסיו  84' | אצטדיון אליס פארק, יוהנסבורג |
פרסים

בטקס סיום הטורניר הוענקו פרסים אישיים: "כדור הזהב" לשחקן המצטיין בטורניר, "נעל הזהב" למלך השערים, "כפפת הזהב" לשוער המצטיין, ופרס על משחק הוגן.
| פרס המשחק ההוגן | כדור הזהב | נעל הזהב | כפפת הזהב |
| --- | --- | --- | --- |
|  ברזיל | ברזיל קאקה | ברזיל לואיס פביאנו | ארצות הברית טים הווארד |
|  ברזיל | כדור הכסף | נעל הכסף | ארצות הברית טים הווארד |
|  ברזיל | ברזיל לואיס פביאנו | ספרד פרננדו טורס | ארצות הברית טים הווארד |
|  ברזיל | כדור הארד | נעל הארד | ארצות הברית טים הווארד |
|  ברזיל | ארצות הברית קלינט דמפסי | ספרד דויד וייה | ארצות הברית טים הווארד |
| שוערים | הגנה | קשרים | חלוצים |
| --- | --- | --- | --- |
| ארצות הברית טים הווארד | ספרד חואן קאפדווילה   ספרד קרלס פויול   ברזיל לוסיו   ברזיל מאייקון | ברזיל קאקה   מצרים מוחמד אבו תריכה   ארצות הברית קלינט דמפסי | ספרד דויד וייה   ספרד פרננדו טורס   ברזיל לואיס פביאנו |
מלך השערים

5 שערים: לואיס פביאנו (נבחרת ברזיל)
3 שערים: פרננדו טורס ודויד וייה (נבחרת ספרד), קלינט דמפסי (נבחרת ארצות הברית)
2 שערים: קאקה (נבחרת ברזיל), ג'וזפה רוסי (נבחרת איטליה), מוחמד זידאן (נבחרת מצרים), ברנארד פארקר וקטלגו מאפלה (נבחרת דרום אפריקה), דניאל גוויסה (נבחרת ספרד), לנדון דונובן (נבחרת ארצות הברית)
ת.מ.י.ר - תאגיד מחזור יצרנים בישראל

| --- | --- |

 נתונים כלליים
 סוג:  חברה לתועלת הציבור
 תקופת הפעילות:  2011–הווה (כ־13 שנים) 
 מיקום המטה:  פתח תקווה 
 משרד ראשי:  פתח תקווה
 מנכ"ל:  אלון טל
  
 www.tmir.org.il
 
ת.מ.י.ר - תאגיד מחזור יצרנים בישראל בע"מ (חל"צ) (נקרא גם "תְּמיר") מיסודה של התאחדות התעשיינים בישראל, הוא התאגיד היחיד למיחזור אריזות בישראל.
התאגיד הוקם כחברה לתועלת הציבור על מנת לאפשר ליצרנים וליבואנים של מוצרים ארוזים ואריזות שירות לקיים את כל חובותיהם על פי החוק להסדרת הטיפול באריזות, התשע"א-2011 ("חוק האריזות"). התאגיד מממן את הצבת פחים כתומים ברחבי הארץ, פינויים ומיחזור האריזות המושלכות אליהן.
בעלי המניות בתמיר

בעלי המניות בחברה הם תנובה, אׂסם, שטראוס גרופ, החברה המרכזית לייצור משקאות קלים, יוניליוור ישראל מזון, חוגלה-קימברלי, מאפיות אנג'ל, שופרסל, גן שמואל מזון, יפאורה תבורי, סנו מפעלי ברונוס וטמפו משקאות.
חוק האריזות

חוק להסדרת הטיפול באריזות התשע"א-2011 ("חוק האריזות") מטיל, בין היתר, על יצרנים ויבואנים של מוצרים ארוזים או אריזות שירות, למחזר פסולת אריזות של המוצרים הארוזים או אריזות השירות שייצרו או ייבאו בהתאם ליעדי מיחזור הקבועים בחוק האריזות (יעדים שונים לחומרי אריזות שונים).
כמו כן נדרשים היצרנים והיבואנים לדווח דיווחים חצי שנתיים ושנתיים על המוצרים הארוזים או אריזות השירות שנמכרו על ידם בישראל בכל שנה, בהתאם לדרישות שנקבעו בחוק האריזות והמשרד להגנת הסביבה.
חוק האריזות אף קובע כי לשם קיום חובותיהם הנ"ל, נדרשים יצרנים ויבואנים להתקשר בהסכם עם חברה אשר קיבלה "הכרה" (רישיון) מהמשרד להגנת הסביבה כ"גוף מוכר", שתפעל לקיום חובותיהם הנ"ל של היצרנים והיבואנים.
אי ביצוע התקשרות עם גוף מוכר מהווה עבירה על חוק האריזות ועלול לגרור קנסות.
מטרת החוק להביא לצמצום כמות הפסולת הנוצרת מאריזות, למנוע את הטמנתה ולעודד שימוש חוזר באריזות המועברת להטמנה.
גוף מוכר הוא חברה לתועלת הציבור (חל"צ), אשר הוכרה על ידי המשרד להגנת הסביבה כ"גוף מוכר", ושמטרתה היחידה היא ביצוע חובות היצרנים והיבואנים על פי חוק האריזות.
תמיר הוכרה על ידי המשרד להגנת הסביבה כ"גוף מוכר" ב-1 בינואר 2011 לתקופה של חמש שנים.
בשנת 2015, אבי גבאי השר להגנת הסביבה באותה עת הודיע שינסה לצור תחרותיות בתחום, ולמנוע את מצב השליטה הבלעדית של החברה כגורם יחידי בשוק.
ב-22 במאי 2016 תמיר הגישה למשרד להגנת הסביבה בקשה לתקופת הכרה של חמש שנים נוספות אשר התקבלה.
ב- 1 בדצמבר 2021 קיבלה תמיר הכרה מהמשרד להגנת הסביבה לתקופה נוספת של 5 שנים.
הערות שוליים

↑  דף 'מי אנחנו' באתר תאגיד תמיר
1 2  אבי גבאי: צריך לייצר תחרות בחוק האריזות, כך ש"תמיר" לא תהיה מונופול על דברי השר להגנת הסביבה (2015, אתר אינפו ספוט - מרכז מידע למנהלי איכות סביבה)
↑  דף 'גוף מוכר לטיפול בפסולת אריזות' באתר המשרד להגנת הסביבה
↑  קבלת הכרה נוספת לתאגיד המחזור תמיר
בני נכטיילר

| --- | --- |

 מדינה:  ישראל 
 
הרב בנימין (בני) נכטיילר (נולד ב-1963) הוא איש חינוך, שימש מנכ"ל מרכז ישיבות בני עקיבא בשנים 2013–2015, ומזכ"ל תנועת הנוער בני עקיבא בשנים 2006–2011. כיום משמש כמפקח ומרכז על הפנימיות הדתיות במשרד החינוך וחבר בהנהלת המינהל לחינוך ההתיישבותי במשרד החינוך ועמד בראשות עמותת בת עמי. עד מאי 2022
קורות חייו

בנימין נכטיילר נולד בשנת 1963 וגדל בפתח תקווה. הרב נכטיילר נשוי להילה ואב לעשרה. ומתגורר בפדואל. למד בישיבת בני עקיבא נחלים, ולאחר מכן בישיבת ההסדר בחיספין. את שירותו הצבאי עשה במסגרת ההסדר בחטיבת גולני. את דרכו התחיל כר"מ בישיבה התיכונית בחיספין ולאחר מכן כיהן כראש ישיבת בני עקיבא פרחי אהרון בקריית שמואל. בשנת 2000 (שנת הלימודים תשס"א)  מונה לראש ישיבת בני עקיבא רעננה ובשנת 2006 מונה להיות מזכ"ל תנועת בני עקיבא וכעבור 5 שנים עם סיום תפקידו מונה כמנהל מחוז מרכז וסגן ראש מינהל החינוך במרכז ישיבות ואולפנות בני עקיבא. ביולי 2013 מונה למנכ"ל הרשת, במקומו של אלחנן גלט שמונה למנכ"ל משרד הדתות, תפקיד שביצע עד לסוף קיץ 2015. בינואר 2018 מונה לעמוד בראש עמותת בת עמי.
בני עקיבא

בנערותו היה חבר בסניף "מלאבס" של בני עקיבא בפתח תקווה, בוגר שבט אריאל. הצטרף למליאה של בני עקיבא. בשנת 2006 מונה להיות מזכ"ל התנועה, ובשנת 2011 סיים כהונה של 5 שנים.
לורה הווארד

| --- | --- |
אין תמונה חופשית
 לידה:  1977 (בת 47 בערך) צ'יזוויק, הממלכה המאוחדת 
 שם לידה:  Laura Simmons 
 מדינה:  הממלכה המאוחדת 
 פרופיל ב-IMDb
 
לורה הווארד (באנגלית: Laura Howard; נולדה ב-1977) היא שחקנית אנגלייה. תפקידה הידוע ביותר הוא בדמות קאלי ברנבי בסדרת המשטרה הוותיקה "רציחות במידסומר".
ביוגרפיה

הווארד נולדה בשם לורה סימונס בצ'יזיק שבלונדון. הרקע המשפחתי שלה אינו מעולם המשחק. אביה הוא יועץ ספנות ואמה היא פסיכיאטרית. היא גם לא למדה בבית ספר למשחק.
תפקידה הגדול הראשון היה ב-1992 בתפקיד תמי רוקבי, בת העשרה, בסדרה הקומית "So Haunt Me" של ה-BBC. היא כיכבה בדרמה "Eskimo Day" מאת ג'ק רוזנטל ובסדרת ההמשך "Cold Enough For Snow". עוד בטלוויזיה שיחקה בסדרות "Soldier Soldier", "רופאים", "חדר מיון" ו-"The Bill".
הווארד הופיעה בתפקידים רבים בתיאטרון בהם הפקת הבכורה של "Life of Riley" מאת אלן אייקבורן. ביוני 2012 שיחקה במחזה נוסף של אייקבורן "כיבושי נורמן" (The Norman Conques) בתיאטרון ליברפול פלייהאוס. ב-2016 הופיעה בשני מחזות עם הלהקה השייקספירית המלכותית.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1992 |  | So Haunt Me | תמי רוקבי | סדרת טלוויזיה |
| 1993 |  | Covington Cross | אלכסנדרה | סדרת טלוויזיה (2 פרקים) |
| 1997 |  | Eskimo Day | פיפה |  |
| 1996 |  | Soldier Soldier | דבורה אוסבורן | סדרת טלוויזיה |
| 1996 |  | Cold Enough For Snow | פיפה | סרט טלוויזיה |
| 1997–2010 | רציחות במידסומר | Midsomer Murders | קאלי ברנבי | סדרת טלוויזיה (43 פרקים) |
| 1997 |  | Queens Park Story | לילי | סרט קצר |
| 2004 | רופאים | Doctors | ג'יין טיילור | בפרק "What If" |
| 2006 | חדר מיון | Casualty | אנני | בפרק "Angels and Demons" |
| 2008 |  | The Responsibility Virgin | לוסי | סרט קצר |
| 2010 |  | Get Well Soon | ג'נט | סרט קצר |
| 2011 | חדר מיון | Casualty | טניה | בפרק "The Only One You Love" |
| 2012 | רופאים | Doctors | זואי | בפרק "Matthew & Son" |
| 2013 | איסטאנדרס | EastEnders | מיס רוברטס | סדרת טלוויזיה (פרק אחד) |
| 2014 | דרקולה הצעיר | Young Dracula | סאלי | סדרת טלוויזיה |
| 2014 | חדר מיון | Casualty | אווה | בפרק "Who Cares?" |
| 2015 | המיילד | The Delivery Man | מלני | בפרק "Truth" |
| 2016 | אמרדייל | Emmerdale | השוטרת אמרסון |  |
| 2016 | חדר מיון | Casualty | קרלי סווינפורד | בפרק "Fall on Me" |
| 2024 | חולית: הנבואה | Dune: Prophecy | הדוכסית אורלה רישזה | תפקיד אורח |
תפקידים בתיאטרון

1998 – "אילוף הסוררת" בתפקיד ביאנקה
1999 – "אלוף הבונים" בתפקיד קאיה
2000 – "ארקדיה" בתפקיד תומאסינה
2002 – "אמה" (אנ') בתפקיד אמה
2003 – "מלון באמסטרדם" מאת ג'ון אוסבורן בתפקיד ג'יליאן
2005 – "דרקולה" בתפקיד מינה
2008 – "החדר הכחול" תפקידים שונים
2008 – "Switzerland" מאת ניק פיין בתפקיד ג'ני
2009 – "הבט אחורה בזעם" בתפקיד הלנה
2010 – "שתי נשים" בתפקיד מטי
2010 – "Communicating Doors" בתפקיד ג'סיקה
2010 – "Life of Riley" בתפקיד מוניקה
2012 – "Round and Round the Garden" מתוך הטרילוגיה "The Norman Conquests" בתפקיד אנני
2012 – "אבודים ביונקרס" בתפקיד בלה
2014 – "Invincible" מאת טורבן בטס בתפקיד אמילי
2016 – "Fall of the Kingdom" בתפקיד סאלי
2016 – "Always Orange" בתפקיד דולורס
הערות שוליים

1 2  >"Midsomer Murders – Cast Details". the definitive guide. midsomermurders.net. אורכב מ-המקור ב-20 באוגוסט 2008. נבדק ב-25 באוגוסט 2008. {{cite web}}:  (עזרה)
1 2 3  Wigg, David (5 ביולי 2008). "The only woman to get out of Midsomer alive: Detective Barnaby's daughter bows out of ITV show after 12 years". Daily Mail. Laura has recently been on stage in Suffolk in the controversial play about euthanasia called Switzerland. ‘I wouldn’t have had time to do it when I was under contract to Midsomer Murders for eight months a year,’ she says. {{cite news}}:  (עזרה)
↑  MacAlister, Katherine (3 בפברואר 2011). "Howard's Way". Oxford Mail. {{cite news}}:  (עזרה)
↑  "Switzerland – Shows – HighTide Festival Theatre". HighTide Festival. אורכב מ-המקור ב-7 בנובמבר 2014. נבדק ב-6 בנובמבר 2014. {{cite web}}:  (עזרה)
↑  Gardner, Lyn (1 במרץ 2010). "Two Women". The Guardian. {{cite news}}:  (עזרה) (Theatre Royal Stratford East)
↑  Hickling, Alfred (2 בספטמבר 2010). "Communicating Doors". The Guardian. {{cite news}}:  (עזרה) (Stephen Joseph Theatre)
↑  Anderson, Vicky (7 ביוני 2012). "REVIEW: Round and Round the Garden, Liverpool Playhouse". {{cite web}}:  (עזרה)
↑  Billington, Michael (16 במרץ 2014). "Invincible review – Torben Betts' latest perceptive social commentary". The Guardian. {{cite news}}:  (עזרה)  (Orange Tree, Richmond)
↑  Ambrose, Tom (7 ביולי 2014). "Huge success as Orange Tree Theatre production moves to West End". Croydon Guardian. {{cite news}}:  (עזרה) (St. James Theatre, Westminster)
| --- | --- |
בקרת זהויות :  ISNI: 0000 0000 7910 7126  LCCN: no2009106311  VIAF: 91142152   WorldCat (עם VIAF): 91142152
מערכות הגוף

מערכות גוף-האדם הן אוסף קבוצות האיברים השונים בגוף שהם בעלי תפקיד משותף.
בין מערכות הגוף השונות יש תלות, אחת לא יכולה לתפקד כראוי בלעדי אחרת וקיים ביניהן תיאום המאפשר חיפוי וביצוע תהליכים שונים בגוף המצריכים יותר ממערכת אחת.
המערכת השולטת בכל שאר מערכות הגוף ויוצרת את התיאום היא מערכת העצבים, לעזרתה קיימת המערכת האנדוקרינית האחראית על ויסות התהליכים הכימיים בגוף ותיאום הפעולות, אשר מבצעת את תפקידה בעזרת מערכת הדם ומערכת הלימפה. מערכת הראייה, השמיעה וחושי המגע, הריח והטעם מאפשרים מודעות של היצור לסביבתו והתמצאותו בה. מערכת הקול, ביצורים מסוימים גם השתן ובאדם גם העיניים, מסייעות לתקשורת בין הפרטים השונים.
מערכת העיכול ומערכת הנשימה אחראיות על סיפוק האנרגיה לכלל הגוף. מערכת השתן והנשימה אחראיות על הפרשת הרעלים שנוצרו בגוף עקב תהליך המטבוליזם, ביניהם פחמן דו-חמצני ושתנן, באמצעות השתן ופליטת האוויר מהריאות.
גוף האדם בנוי ממערכות. כל מערכת בנויה מאיברים. כל איבר בנוי מרקמות. כל רקמה בנויה מתאים. כל תא בנוי מאברונים. 3 האברונים הם: ציטופלזמה (נוזל התא), גרעין התא (המכיל את חומר התורשה DNA) והאברונים הקטנים שתפקידם לשמור על כניסה ויציאה של חומרים.
מערכת החיסון ביחד עם מערכת הכסות, מגנה על הגוף מפני נגיפים, חיידקים ופטריות (ראו גם: זיהום).
מערכת השלד אחראית על תנועתו וייצובו של הגוף ומערכת הרבייה אחראית להמשך קיומו של המין.
לכל מערכת תפקיד מרכזי בהישרדות האורגניזם וקיומו.
טורבינה

טוּרְבִּינָה (במקור מילה לטינית turbo שמשמעותה מערבולת) היא מנוע סיבובי הממיר זרימה של נוזל או גז לאנרגיה מכנית סיבובית. ההדף שנוצר משריפת דלק נוזלי או גז עם אוויר דחוס משמש ככוח המניע של הטורבינה. האנרגיה בגל המסתובב של הטורבינה מנוצלת להפעלת מתקנים, מכונות או גנרטורים להפקת חשמל.
בהתאם לסוג החומר המגיע לטורבינה, מבחינים בין טורבינת מים, טורבינת גז, טורבינת קיטור או טורבינת רוח. טורבינות המים הראשונות הומצאו בעת העתיקה והגיעו לידי פיתוח בתקופה הרומאית. טורבינת המים המודרנית הומצאה על ידי פורנדון ב-1828. הטורבינה הנפוצה ביותר היום היא מנוע סילון המהווה טורבינת גז.
מבנה

ניתן לסווג את הטורבינות לפי כוון הזרימה בהן. בהתאם לכך ניתן להבדיל בין טורבינות ציריות וטורבינות רדיאליות. הטורבינה מורכבת מבית הטורבינה (סטטור) וממאיץ (רוטור). המאיץ הוא גל המונח על המסבים של בית הטורבינה. בית הטורבינה (הסטאטור) הופך את האנרגיה הפוטנציאלית של הנוזל או הגז המוזרם לתוכו לאנרגיה קינטית של זרימה.
בית הטורבינה והמאיץ מורכבים ממערכת של כפות, כנפיים או להבים (אנ'), זאת בהתאם לסוג הנוזל או הגז המוזרם לתוכם. תפקידם הוא להזרים במהירות את הנוזל או הגז לעבר הלהבים או הכפות במאיץ ולהגביר את האנרגיה הנוצרת במאיץ כאשר הנוזל או הגז פוגע בו. דוגמה לטורבינה פשוטה היא שבשבת המסתובבת באמצעות נשיפה.
שימושים של טורבינות

תחנות כוח להפקת חשמל משתמשות בטורבינות שונות. ישנן תחנות בהן הטורבינה מופעלת באמצעות סילון של קיטור. תחנות מסוג זה הן תחנות אורות רבין בחדרה ואשכול באשדוד. הקיטור בתחנה זו נוצר מהסקת פחם. ישנן תחנות כוח בהן יש טורבינות המופעלות באמצעות מים, תחנות אלו נקראות - תחנת כוח הידרואלקטרית. תחנה מסוג זה היא תחנת הכוח הישנה בנהריים. תחנות כוח קטנות יותר נעזרות בטורבינות המונעות באמצעות הרוח. תחנות מסוג זה ניתן למצוא ברמת הגולן, במעלה גלבוע וברמת סירין.
במנועי בנזין ודיזל ניתן להרכיב מגדש טורבו. מגדש זה מנצל את הגזים השרופים הנפלטים ממנוע הרכב כדי להניע טורבינה. טורבינה זו מחוברת בגל למדחס. כאשר הטורבינה מסתובבת המדחס מסתובב איתה ומזין את המנוע בתערובת נוספת לבעירה.
ראו גם

טורבינת רוח
אנרגיית הרוח
מדחף
פרופיל אווירודינמי
טורביניה
גמר גביע ה-FA 1923

גמר גביע ה-FA‏ 1923 (באנגלית: 1923 FA Cup Final) היה משחק הגמר ה-48 של גביע ה-FA, שנערך ב-28 באפריל 1923 באצטדיון ומבלי שבלונדון, ובו התמודדו וסטהאם יונייטד ובולטון וונדררס. היה זה המשחק הראשון שנערך באצטדיון זה. המלך ג'ורג' החמישי נכח בין הצופים על מנת להעניק את הגביע לקפטן הקבוצה המנצחת.
לפני פתיחת המשחק התרחשו אירועים שגרמו למהומה גדולה כיוון שהקהל פרץ לאצטדיון, ועבר את התכולה הרשמית המותרת שעמדה על 125 אלף צופים. ההערכה הייתה שכ-300 אלף צופים הצליחו להיכנס ליציעים, כך שמרוב צפיפות הגיעו חלק מהצופים עד כר הדשא. שוטרים רכובים על סוסים נאלצו לפנות את הקהל מהמגרש על מנת לאפשר את פתיחת המשחק. שוטר אחד שהיה רכוב על סוס אפור, הפך לסמל המשחק לאחר שבתמונות שחור-לבן שהתפרסמו בתקשורת מאוחר יותר, נראה הסוס לבן ובלט במיוחד. המשחק מכונה לעיתים "גמר הסוס הלבן", ועל שמו קרוי "גשר הסוס הלבן" שנבנה באצטדיון ומבלי החדש.
המשחק התחיל באיחור של 45 דקות. בולטון ניצחה בתוצאה 2–0 משערים של דייוויד ג'ק וג'ק סמית'. בעקבות האירועים שקדמו למשחק נערכו מספר דיונים בבית הנבחרים, וכתוצאה מהם נקבעו מספר אמצעי בטיחות לקראת משחקי הגמר הבאים.
הדרך אל הגמר

| סיבוב | יריבה | תוצאה |
| --- | --- | --- |
| ראשון | נוריץ' סיטי (חוץ) | 2–0 |
| שני | לידס יונייטד (בית) | 3–1 |
| שלישי | האדרספילד טאון (חוץ) | 1–1 |
| שלישי | האדרספילד טאון (בית) | 1–0 |
| רביעי | צ'רלטון אתלטיק (חוץ) | 1–0 |
| חצי-גמר | שפילד יונייטד (אולד טראפורד) | 1–0 |
| סיבוב | יריבה | תוצאה |
| --- | --- | --- |
| ראשון | האל סיטי (חוץ) | 3–2 |
| שני | ברייטון אנד הוב אלביון (חוץ) | 1–1 |
| שני | ברייטון אנד הוב אלביון (בית) | 1–0 |
| שלישי | פליימות' ארגייל (בית) | 2–0 |
| רביעי | סאות'המפטון (חוץ) | 1–1 |
| רביעי | סאות'המפטון (בית) | 1–1 |
| רביעי | סאות'המפטון (וילה פארק) | 1–0 |
| חצי-גמר | דרבי קאונטי (סטמפורד ברידג') | 5–2 |
בולטון ווסטהאם שיחקו בליגה הראשונה והשנייה בהתאמה. שתי הקבוצות נכנסו לתחרות בסיבוב הראשון בהתאם לחוקי התחרות באותה עת. בולטון עלתה לגמר פעמיים בעבר ב-1894 וב-1904, אך הפסידה בשני המשחקים. וסטהאם הצטרפה לפוטבול ליג רק ב-1919, והיה זה הגמר הראשון בתולדותיה לאחר שבעונות הקודמות היא לא הצליחה להגיע רחוק יותר משלב רבע-הגמר.
הדרך אל הגמר > בולטון

בסיבוב הראשון גברה בולטון על קבוצת נוריץ' סיטי מהליגה השלישית הדרומית. היה זה ניצחון החוץ הראשון של בולטון במפעל מאז הניצחון בסיבוב השני על קבוצת מנצ'סטר סיטי בעונת 1904/1905. לאחר ניצחון ביתי על לידס יונייטד בסיבוב השני היא התמודדה מול קבוצת האדרספילד טאון מהליגה הראשונה. המשחק הסתיים בתיקו, ובמשחק החוזר ניצחה בולטון בתוצאה 1–0. בסיבוב הרביעי היא הדיחה את קבוצת צ'רלטון אתלטיק לאחר ניצחון 1–0, ובחצי הגמר שנערך באולד טראפורד הדיחה את קבוצת שפילד יונייטד לאחר ניצחון נוסף בתוצאה 1–0. 72 אלף אוהדים נכחו במשחק למרות מחירם הגבוה של הכרטיסים, וקבעו בכך שיא חדש בשלב חצי הגמר של גביע ה-FA. דייוויד ג'ק הבקיע את שערי הניצחון עבור בולטון בכל המשחקים החל מהסיבוב השלישי, עובדה שזיכה אותו בתואר הלא רשמי של שחקן שבמו רגליו הוביל את קבוצתו לגמר.
הדרך אל הגמר > וסטהאם

משחקיה של וסטהאם בטורניר זה התאפיינו בקצב מהיר ובמשחק התקפי במיוחד. המועדון הלונדוני החל את הטורניר בניצחון 3–2 על קבוצת האל סיטי מהליגה השנייה. בסיבוב השני הקבוצה סיימה בתיקו את המשחק הראשון מול קבוצת ברייטון אנד הוב אלביון מהליגה השלישית הדרומית, ובמשחק החוזר שנערך בלונדון ניצחה בתוצאה 1–0. בסיבוב השלישי גברה וסטהאם על קבוצת פליימות' ארגייל מהליגה השלישית, אך התקשתה בסיבוב הרביעי מול קבוצת סאות'המפטון. המשחק הראשון נערך בבוליין גראונד, אצטדיון הבית של וסטהאם, והסתיים בתיקו 1–1 וכך גם המשחק החוזר שנערך באצטדיון הדל שבסאות'המפטון. המשחק החוזר השני נערך באצטדיון וילה פארק השייך לקבוצת אסטון וילה, והסתיים בניצחון של וסטהאם בתוצאה 1–0 בזכות שערו של בילי בראון. חצי הגמר מול דרבי קאונטי נערך באצטדיון סטמפורד ברידג' השייך לקבוצת צ'לסי, והסתיים בניצחון 5–2 לטובת וסטהאם (בראון ובילי מור הבקיעו צמד כל אחד). כך קרה שכל חמש הקבוצות שווסטהאם הדיחה בדרכה לגמר שיחקו בליגה השנייה או בליגה נמוכה יותר. בכך הפכה וסטהאם לקבוצה הראשונה, מאז חלוקת הפוטבול ליג לליגות, שהעפילה לגמר ללא התמודדות מול קבוצה מהליגה הבכירה.
המשחק

שתי הקבוצות עלו במערך טיפוסי לאותה תקופה: שני מגנים, שלושה קשרים (אחד מרכזי ושניים בצדדים), וחמישה חלוצים (שני חלוצי כנף, שני חלוצים שניים וחלוץ מרכזי אחד). תוכנית המשחק של וסטהאם הייתה מבוססת על שני החלוצים המהירים דיק ריצ'רדס וג'ימי ראפל, אך שחקני בולטון הצרו את צעדיהם של השניים מתחילת המשחק. לאחר שתי דקות בלבד הקשר ג'ק טרסאדרן נתקל באנשים מהקהל לאחר שזרק כדור חוץ, והתמהמה לחזור למגרש. דייוויד ג'ק מבולטון ניצל זאת על מנת להבקיע את השער הראשון במשחק. אחד מהצופים שעמד בצמוד לרשת השער התעלף לאחר שהכדור שבעט ג'ק פגע בו בעוצמה. שלוש דקות לאחר מכן קלט ויק ווטסון מסירה כאשר הוא עמד מול השער של בולטון, אך בעיטתו לא הייתה מדויקת והכדור חלף מעל למשקוף השער. בדקה ה-11 של המשחק פרץ הקהל פעם נוספת למגרש, והמשחק הופסק עד שהצופים פונו על ידי השוטרים הרכובים על סוסים. חלק מהצופים נזקקו לעזרה ראשונה, וקיבלו טיפול מהצלב האדום הבריטי בזמן שהשחקנים המתינו לחידוש המשחק. לאחר שהמשחק חודש החלו השוטרים לסייר בסמוך לגבולות המגרש על מנת למנוע הפרעות לעבודת הקוונים.
זמן קצר לאחר חידוש המשחק הצליח דיק ריצ'רדס מווסטהאם להתחמק משני מגנים של בולטון, ובעט את הכדור לכיוון השער. השוער של בולטון דיק פיים לא הצליח לאחוז היטב בכדור, אך למרות זאת הצליח להרחיקו מתחומי המגרש. בולטון הייתה הקבוצה הדומיננטית על המגרש גם בדקות הבאות, ושחקניה לא הצליחו להבקיע בעיקר בזכות יכולותיו הגבוהות של המגן בילי הנדרסון מווסטהאם. שחקני בולטון עצמם הצליחו להסתגל במהירות למשחק, וחיזקו את המערך ההגנתי שלהם במטרה להתמודד עם משחקה ההתקפי של וסטהאם. הרעיון הצליח, והביא לבלימת התקפותיה של וסטהאם עד לסיום המחצית הראשונה. השחקנים לא יכלו לרדת לחדרי ההלבשה בגלל הצפיפות של הקהל מסביב למגרש, ובמקום זאת נותרו על המגרש למשך חמש דקות שבסיומן החלה המחצית השנייה.
וסטהאם הצליחה להתאושש בסופו של דבר, ובפתיחת המחצית השנייה היא הייתה הקבוצה הדומיננטית יותר. כמה דקות לאחר תחילת המחצית, ויק ווטסון מווסטהאם קלט מסירה בעמדה נוחה להבקעה אך החמיץ הזדמנות להשוות את התוצאה. בדקה ה-53 הובקע שער שני לטובת בולטון, אך בנסיבות שנויות במחלוקת. החלוץ טד ויזארד בעט את הכדור לכיוון מרכז ההתקפה של בולטון, שם היה ג'ק סמית' שהצליח להכניע את השוער האפטון. שחקני וסטהאם טענו שהכדור לא חצה את קו השער וניתז מהקורה, אך השופט ד.ה אסון שלל את טענתם, וקבע כי הכדור חדר לתוך השער וניתז ממנו על יד אחד הצופים. כמו כן, שחקני וסטהאם טענו שבולטון קיבלה יתרון לא הוגן כיוון שאחד מאוהדיה שעמד בסמוך למגרש בעט בכדור לכיוון ויזארד. השופט ביטל גם את הטענה הזו ואישר את השער.
בשלב זה, צופים רבים החלו לנוע לכיוון היציאות מהאצטדיון כיוון שחשו כי ניצחונה של בולטון מובטח. שתי הקבוצות לא הגיעו למצבי הבקעה טובים, ובדקות שנותרו שתי הקבוצות לא גילו מוטיבציה ונטו למשוך זמן. תוצאת המשחק לא השתנתה עד לשריקת הסיום. המלך ג'ורג' העניק את גביע ה-FA לג'ו סמית', ולאחר מכן עזב את האצטדיון לקול מחיאות כפיים מהקהל. צ'ארלי פיינטר, מאמן הכושר של וסטהאם, ייחס את הפסד קבוצתו לנזק שנגרם לכר הדשא לפני בעיטת הפתיחה על ידי הסוסים שעזרו לפנות את הצופים.
המשחק > תקציר

| 0 | 1 | 2 | 3 | 4 | 5 |
| --- | --- | --- | --- | --- | --- |
| ‏28 באפריל 1923 | בולטון וונדררס | ‏ 2–0 | וסטהאם יונייטד | אצטדיון ומבלי 126,047 צופים שופט: דייוויד אסון |  |
| ‏28 באפריל 1923 | דייוויד ג'ק  2'  ג'ק סמית'  53' |   |   | אצטדיון ומבלי 126,047 צופים שופט: דייוויד אסון |  |
|  בולטון וונדררס  שוער – דיק פיים מגן – בוב האוורת' מגן – אלכס פיני קשר – הנרי נאטול קשר – ג'ימי סדון קשר – בילי ג'נינגס חלוץ – בילי באטלר חלוץ – דייוויד ג'ק חלוץ – ג'ק סמית' חלוץ – ג'ו סמית' חלוץ – טד ויזארד   |                  |  |                  |  וסטהאם יונייטד  שוער – טד האפטון מגן – בילי הנדרסון מגן – ג'ק יאנג קשר – סיד בישופ קשר – ג'ורג' קיי קשר – ג'ק טרסאדרן חלוץ – דיק ריצ'רדס חלוץ – בילי בראון חלוץ – ויק ווטסון חלוץ – בילי מור חלוץ – ג'ימי ראפל   |  |
| מאמן צ'ארלס פאורייקר |   כללי המשחק:  זמן משחק רגיל: 90 דקות  אם התוצאה היא תיקו תהיה הארכה של 30 דקות  משחק חוזר אם התוצאה תיקו בסיום 120 דקות  אין מחליפים  |   כללי המשחק:  זמן משחק רגיל: 90 דקות  אם התוצאה היא תיקו תהיה הארכה של 30 דקות  משחק חוזר אם התוצאה תיקו בסיום 120 דקות  אין מחליפים  |   כללי המשחק:  זמן משחק רגיל: 90 דקות  אם התוצאה היא תיקו תהיה הארכה של 30 דקות  משחק חוזר אם התוצאה תיקו בסיום 120 דקות  אין מחליפים  | מאמן סיד קינג | מאמן סיד קינג |